જ્યોતિષની દુનિયામાં અનેક અચરજ પણ છે, જ્યોતિષની સફરમાં નવ ગ્રહો, બાર રાશિઓ અને જન્મકુંડળીના બાર ભાવો થકી અજ્ઞાતને ઉકેલવાનો નમ્ર પ્રયત્ન કરવામાં આવે છે. લગભગ દુનિયાના બધા જ્યોતિષના ગ્રંથોમાં એકધારી સમાનતા જોવા મળે છે. નવાઈની વાત એ છે કે પહેલાંના સમયમાં સંદેશ વ્યવહાર સરળ નહોતો છતાં જ્યોતિષનું જ્ઞાન દુનિયામાં બધે ફેલાયેલું હતું. ભારતીય જ્યોતિષ સૌથી પ્રાચીન છે, ભારતીય જ્યોતિષ એટલું તો પ્રાચીન છે કે તેના ઉદભવ સમય અંગે હજી વિદ્વાનો એકમત થઇ શક્યાં નથી. તે સમયે કાગળ ન હતાં ત્યારે ઋષિમુનિઓએ જમીન પર આકૃતિઓ દોરીને શિષ્યોને જ્ઞાન આપ્યું હોવાના આજે પણ કથાઓમાં ઉલ્લેખ મળે છે.